钦定古今图书集成/方舆汇编/边裔典/第139卷 > 终北国
## 钦定古今图书集成/方舆汇编/边裔典/第139卷 > 终北国

《汤问篇》：“禹之治水土也，迷而失涂，谬之一国。滨北海
之北，不知距齐州几千万里，其国名曰终北，不知际
畔之所齐限。无风雨霜露，不生鸟兽虫鱼草木之类，
四方悉平。周以乔陟当国之中，有山，山名壶领，状若
甔甀；顶有口，状若员环，名曰滋穴；有水涌出，名曰神
瀵，臭过兰椒，味过醪醴，一源分为四埒，注于山下，经
营一国，亡不悉遍。土气和，亡札厉，人性婉而从物，不
竞不争，柔心而弱骨，不骄不忌，长幼侪居，不君不臣，
男女杂游，不媒不聘，缘木而居，不耕不稼。土气温适，
不织不衣，百年而死，不夭不病。”其民孳阜无数，有喜
乐，亡衰老哀苦。其俗好声，相携而迭谣，终日不辍音。
饥惓则饮神瀵，力志和平。过则醉，经“旬乃醒。沐浴神
瀵，肤色脂泽。香气经旬乃歇。”“周穆王北游。过其国，三
年忘归。既反周室，慕其国。”然自失，不进酒肉，不召
嫔御者，数月乃复。管仲勉齐桓公因游辽口，俱之其
国，几克举。隰朋谏曰：“君舍齐国之广，人民之众，山川
之观，殖物之阜，礼义之盛，章服之美，妖靡盈庭，忠良
满朝，肆咤则徒卒百万，视㧑则诸侯从命，亦奚羡于
彼，而弃齐国之社稷，从戎夷之国乎？此仲父之耄，奈
何从之？”桓公乃止，以《隰朋》之言告管仲。仲曰：“此固非
朋之所及也，臣恐彼国之不可升之也。齐国之富奚
恋？隰朋之言奚顾？”

《拾遗记》：